‘n Politieke genie sonder gelyke – praag.co.za — 20 jaar jonk!
‘n Tradisionele presedent?
Maar met die tradisionele Zoeloe van Nkandla se onlangse staatsrede in Naarpers se Kaapstad, het Jacob Zuma se aansien en mag net verder vermeerder.
Vir die Zoeloebevolking van Kwazulu-Natal, lyk Jacob Zuma met sy netjiese gevolg na ‘n gesagvolle superleier wat alle vyandige aanvalle deur Naarpers oorleef, om net daarna in top presidensiele prag en praal vir Naarpers in hulle eie plek te gaan preek, waar einste Naarpers in die Kaapstad se pragtige parlement met openbare eerbied en eerbetoon na hom moet luister.
Beskou die kontras tussen Nkandla en Kaapstad tydens die staatsrede. Naarpersredakteurs, Naarpersskrywers en Naarpersleser is vandag verseker diep dronkgeslaan. Hoe is dit moontlik dat die korrupte en ongeskoolde tradisionele Zoeloe wat Naarpers nou al vir maande en jare intensief en selektief bespot, verkleineer en demoniseer, net groter en sterker in die wêreld figureer?
Naarpers se kontras-strategie was wetenskaplik: Verhef die heilige Tata Madiba van die Oos-Kaap bo alle aardse mense, en vergelyk hom met die domste en skelmste Zoeloe in die land, Jacob-stortkop met standerd vier van korrupte Nkandla in Kwazulu.
Maar Zoeloe-Zuma verkry in die politieke Naarpersproses net meer aansien en mag.
Daar moet iets wees wat kosmopolitaanse Kapenaars, liberale blankes, intellektuele Afrikaanses en sommige konserwatiewe Afrikaners nie van ingewikkelde Suid-Afrikaanse stampolitiek en tradisionele Zoeloes verstaan nie, om so openlik die pot mis te kan sit.
Skrywer Karin RoodtGepubliseer op 14 Februarie 2014 Kategorieë Briewe, MeningsSleutelwoord Kwazulu-Natal, Naarpers, Naspers, Nkandla, politieke genie, President Jacob Zuma, tradisionele Zoeloe, Zoeloebevolking
Vorige Vorige artikel: DA-lid belaster voormalige dienspligtiges in Naarpers se Prawda
Volgende Volgende artikel: Hoekom die DA en VF+ verkeerd is